
4 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1527 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας πέραν από τις 
ώρες υποχρεωτικής απασχόλησης κατά το έτος 
2018 για το μόνιμο προσωπικό που απασχολεί¬ 
ται με το Πρόγραμμα Καταπολέμησης του δάκου 
της ελιάς στην Περιφερειακή Ενότητα Λευκάδας 
(Πρόγραμμα δακοκτονίας 2018). 

2 Έγκριση επανίδρυσης του Διατμηματικού Προ¬ 
γράμματος Μεταπτυχιακών Σπουδών του Τμή¬ 
ματος Ψυχολογίας και του Τμήματος Ιατρικής του 
Πανεπιστημίου Κρήτης με τίτλο: «Κλινικές Παρεμ¬ 
βάσεις στις Εξαρτήσεις» εις αντικατάσταση της 
υπ' αριθμ. ΦΕΚ 598/Β77-3-2016 απόφασης που 
αφορά στο Πρόγραμμα και σε εφαρμογή του 
ν. 4485/2017 (ΦΕΚ 114 Α'). 

3 Καθιέρωση υπερωριακής απασχόλησης υπαλ¬ 
λήλων του Γενικού Νοσοκομείου ΛΗΞΟΥΡΙΟΥ 
«ΜΑΝΤΖΑΒΙΝΑΤΕΙΟ». 

4 Μεταβίβαση αρμοδιοτήτων του Διοικητικού Συμ¬ 
βουλίου του Επιμελητηρίου Εύβοιας στη Διοικητι¬ 
κή επιτροπή. 


ΑΠΟΦΑΣΕΙΣ 

Αριθμ. οικ. 30056/487 5 (1) 

Καθιέρωση υπερωριακής εργασίας πέραν από τις 
ώρες υποχρεωτικής απασχόλησης κατά το έτος 
2018 για το μόνιμο προσωπικό που απασχολεί¬ 
ται με το Πρόγραμμα Καταπολέμησης του δάκου 
της ελιάς στην Περιφερειακή Ενότητα Λευκάδας 
(Πρόγραμμα δακοκτονίας 2018). 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 3852/2010 (Α'87) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το π.δ. 147/2010 (Α'240) «Οργανισμός της Περι¬ 
φέρειας Ιονίων Νήσων» όπως τροποποιήθηκε με την 
υπ' αριθμ. 276433/10-11 -2017 (ΦΕΚ4083/Β723-11 -2017) 


απόφαση του Συντονιστή της Αποκεντρωμένης Διοίκη¬ 
σης Πελοποννήσου, Δυτικής Ελλάδας και Ιονίου. 

3. Τις διατάξεις του άρθρου 25 της παρ. 7 του 
ν. 2738/1999 (ΑΊ 80), σε συνδυασμό με τις διατάξεις του 
άρθρου 34, παρ. 5 του ν. 2768/1999 (Α' 273). 

4. Τις διατάξεις του άρθρου 20 του ν. 4354/2015 
(ΑΊ 76) «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων 
και διαρθρωτικών μεταρρυθμίσεων» και ειδικότερα τις 
διατάξεις των άρθρων 20 και 35 σύμφωνα με τις οποίες 
καθορίζεται από 01/01/2016 η αποζημίωση για εργασία 
καθ' υπέρβαση του υποχρεωτικού ωραρίου αποζημίω¬ 
ση για εργασία προς συμπλήρωση του υποχρεωτικού 
ωραρίου. 

5. Τις διατάξεις του άρθρου 20 του ν. 4024/2011 
(Α’226) περί υπερωριακής εργασίας και το υπ' αριθμ. 
Οικ.2/41768/0022/20-05-2014 έγγραφο του Γενικού 
Λογιστηρίου του Κράτους με θέμα «Κοινοποίηση δια¬ 
τάξεων περί τροποποίησης της παρ. 1 του άρθρου 20 
του ν. 4024/2011». 

6. Το π.δ. 80/2016 (Α' 145) «Περί ανάληψης υπο¬ 
χρεώσεων από τους διατάκτες» και το υπ’ αριθμ. 2/ 
99070/0026/23-12-2016 (ΑΔΑ: 717ΥΗ-61Δ) έγγραφο του 
Γενικού Λογιστηρίου του Κράτους με θέμα «Ανατροπές 
και αναλήψεις υποχρεώσεων». 

7. Τις διατάξεις της παρ. 9 του άρθρου 66 του ν. 4270/ 
2014 (ΑΊ43) «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ)-δη- 
μόσιο λογιστικό και άλλες διατάξεις». 

8. Τις διατάξεις του άρθρου 10 του ν. 2732/1999 
(ΑΊ 54) «Παροχή Υπηρεσιών γεωπόνων και λοιπών υπαλ¬ 
λήλων στο πρόγραμμα Δακοκτονίας, οι οποίοι υποχρε- 
ούνται να παρέχουν τις υπηρεσίες τους και πέραν του 
κανονικού ωραρίου ή τις Κυριακές και ημέρες αργίας, 
εφόσον επιβάλλεται από υπηρεσιακές ανάγκες». 

9. Την αριθμ. 123877/24-05-2005 (Β’ 775) απόφαση 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων, σύμφωνα με την οποία 
η διάρκεια της δακικής περιόδου ορίζεται από 1 ης Μαρ¬ 
τίου έως και 31 ης Δεκεμβρίου κάθε χρόνου. 

10. Το με αριθμ. 13997/136664/19-12-2017 έγγραφο 
του Υπουργείου Αγροτικής Ανάπτυξης και Τροφίμων 
«Έναρξη προγράμματος συλλογικής καταπολέμησης 
του δάκου της ελιάς για το έτος 2018». 

Τεύχος ΒΊ 527/04.05.2018 


11 .Την αριθμ. 2170/01-02-2018 (ΑΔΑ: ΩΠΨΖ465ΧΘ7- 
ΑΤΔ) απόφαση Υπουργού Εσωτερικών σχετικά με την 
«Κατανομή ποσού ύψους 20.100.000,00 € σε Περιφέρει¬ 
ες της χώρας από τους Κεντρικούς Αυτοτελείς Πόρους 
έτους 2018, προς κάλυψη δαπανών δακοκτονίας». 

12. Την αριθμ. οικ. 14129/5779/16-02-2018 (ΑΔΑ: 
6Χ2Β7ΛΕ-0Α4) απόφαση Περιφερειάρχη Ιονίων Νήσων 
«Περί Οργάνωσης προγράμματος Δακοκτονίας για την 
Περιφέρεια Ιονίων Νήσων έτους 2018 - ανάθεση καθη¬ 
κόντων προσωπικού δακοκτονίας». 

13. Την αριθμ. 240-14/27-03-2018 (ΑΔΑ: ΩΕΠΙ7ΛΕ-ΤΧΘ) 
απόφαση της Οικονομικής επιτροπής της Περιφέρειας 
Ιονίων Νήσων. 

14. Την αριθμ. οικ. 27475/4445/29-03-2018 (ΑΔΑ: 
Ψ0ΔΧ7ΛΕ-ΕΩ9) απόφαση ανάληψης πίστωσης όπως 
καταχωρήθηκε με α/α 811 στο Βιβλίο Εγκρίσεων και 
Εντολών Πληρωμής με ΑΑ Βεβ: 749. 

15. Την επιτακτική ανάγκη για απασχόληση του εμπλε¬ 
κόμενου προσωπικού στο πρόγραμμα Δακοκτονίας 
2018, δεδομένου ότι η φύση των εργασιών του προ¬ 
γράμματος δεν υπόκειται σε περιορισμούςτου ωραρίου 
λειτουργίας των υπηρεσιών, αποφασίζουμε: 

Εγκρίνουμε την καθιέρωση υπερωριακής με αμοιβή 
εργασίας για την κάλυψη της ανάγκης εφαρμογής των 
διαδικασιών της καταπολέμησης του δάκου της ελιάς 
έτους 2018, για τέσσερις (4) υπαλλήλους της Διεύθυν¬ 
σης Αγροτικής Οικονομίας και Κτηνιατρικής της Περι¬ 
φερειακής Ενότητας Λευκάδας, που ασχολούνται με το 
πρόγραμμα της δακοκτονίας σύμφωνα με την αριθμ. 
οικ. 14129/5779/16-02-2018 απόφαση Περιφερειάρχη 
Ιονίων Νήσων. 

Καθορίζουμε τις ώρες υπερωριακής εργασίας, στο 
προσωπικό της Διεύθυνσης Αγροτικής Οικονομίας και 
Κτηνιατρικής Περιφερειακής Ενότητας Λευκάδας, που 
ασχολείται στο πρόγραμμα Δακοκτονίας 2018, από την 
δημοσίευση της παρούσας έως και 30 Ιουνίου 2018: 


ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ 
ΑΈξαμήνου 2018 

Διευθύντρια Δακοκτονίας 
(1 άτομο) 

120 

Επόπτες Δακοκτονίας (2 άτομα) 

240 

Λογίστρια Δακοκτονίας (1 άτομο) 

120 

ΣΥΝΟΛΟ 

480 


και από 01 Ιουλίου 2018 έως και 31 Δεκεμβρίου 2018: 


ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ 
Β'Εξαμήνου 2018 

Διευθύντρια Δακοκτονίας 
(1 άτομο) 

120 

Επόπτες Δακοκτονίας (2 άτομα) 

240 

Λογίστρια Δακοκτονίας (1 άτομο) 

120 

ΣΥΝΟΛΟ 

480 


Ο αριθμόςτων ωρών απογευματινής υπερωριακής με 
αμοιβή εργασίας δεν μπορεί να υπερβαίνει τις 120 ώρες 
ανά υπάλληλο το εξάμηνο. 


Η δαπάνη που θα προκληθεί από την παρούσα από¬ 
φαση θα καλυφθεί από πιστώσεις του προγράμματος 
δακοκτονίας έτους 2018, αφορούν τους Κεντρικούς Αυ¬ 
τοτελείς Πόρουςτης Περιφέρειας Ιονίων Νήσων και έχει 
εγγράφει η απαραίτητη πίστωση των 4.500,00 € στον 
εγκεκριμένο προϋπολογισμό της Περιφερειακής Ενότη¬ 
τας Λευκάδας στον φορέα 02295 Κ.Α.Ε. 0511. 

Η ονομαστική κατανομή των συνολικά 480 ωρών για 
το Α'εξάμηνο 2018 και των συνολικά 480 ωρών για το 
Β’ εξάμηνο 2018 σε κάθε απασχολούμενο υπάλληλο θα 
γίνει με νεότερες αποφάσεις. 

Η βεβαίωση της παρασχεθείσης εργασίας από το 
εμπλεκόμενο προσωπικό θα γίνει με απόφαση του Π ρο- 
ϊσταμένου της Διεύθυνσης Αγροτικής Οικονομίας και 
Κτηνιατρικής της Περιφερειακής Ενότητας Λευκάδας της 
Περιφέρειας Ιονίων Νήσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 5 Απριλίου 2018 

Ο Περιφερειάρχης 

ΘΕΟΔΩΡΟΣ ΓΑΛΙΑΤΣΑΤΟΣ 


Αριθμ. Γενικού 4147/0 3.04.2018 (2) 

Έγκριση επανίδρυσης του Διατμηματικού Προ¬ 
γράμματος Μεταπτυχιακών Σπουδών του Τμή¬ 
ματος Ψυχολογίας και του Τμήματος Ιατρικής του 
Πανεπιστημίου Κρήτης με τίτλο: «Κλινικές Πα¬ 
ρεμβάσεις στις Εξαρτήσεις» εις αντικατάσταση 
της υπ' αριθμ. ΦΕΚ 598/Β77-3-2016 απόφασης 
που αφορά στο Πρόγραμμα και σε εφαρμογή του 
ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

(Αριθμ. τακτικής συνεδρίασης 383η/15-02-2018) 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239/τ.Α71973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310/ 
τ.Α71974) περί τροποποιήσεως και συμπληρώσεωςτου 
ν.δ. 87/1973 (ΦΕΚ 159/τ.Α773) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δια¬ 
τάξεων τινών αυτού εις άπαντα τα ΑΕΙ..., του ν. 259/1976 
(ΦΕΚ 25/τ.Α776) περί τροποποιήσεως και συμπληρώ- 
σεως των περί Πανεπιστημίων Θράκης και Κρήτης 
κειμένων διατάξεων, τις διατάξεις του π.δ. 103/1983, 
(ΦΕΚ 48/15.04.1983/τ.Α') - Αυτοδύναμη λειτουργία του 
Πανεπιστημίου Κρήτης..., καθώς και της λοιπής νομοθε¬ 
σίας περί Πανεπιστημίου Κρήτης. 

2. Το υπ'αριθμ.π.δ. 96/2013 (ΦΕΚ 133/τ.Α705.06.2013) 
για την «Κατάργηση - συγχώνευση τμημάτων - Με- 
τονομασία Σχολής στο Πανεπιστήμιο Κρήτης», 
όπως τροποποιήθηκε και ισχύει με το υπ' αριθμ. 
π.δ. 128/2013 (ΦΕΚ 195/τ.Α /17.09.2013), και τις εκδο- 
θείσες μετ’ αυτού διαπιστωτικές πράξεις του Πρύτα- 



















Τεύχος Β' 1527/04.05.2018 

νη, υπ' αριθμ. 10.953/31.07.2013, 10.954/31.07.2013 
και 10.955/31.07.2013 (ΦΕΚ 1959/τ.ΒΥΙ 2.08.2013). 
Το ν. 4452/2017 (ΦΕΚ 17/τ.Α'/15.02.2017) «Ρύθμιση θε¬ 
μάτων του Κρατικού Πιστοποιητικού Γλωσσομάθειας, 
της Εθνικής Βιβλιοθήκης της Ελλάδας και άλλες δια¬ 
τάξεις», άρθρο 27 «Ίδρυση Πολυτεχνικής Σχολής στο 
Πανεπιστήμιο Ιωαννίνων - Μετονομασία Σχολής στο 
Πανεπιστήμιο Κρήτης», παράγραφος 4. 

3. Το ΦΕΚ ΥΟΔΔ/82/18-02-2016 και την υπ’ αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ.Α704-08-2017) για 
το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α’) «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις», και ιδίως: 

6. Τις διατάξεις του άρθρου 31 «Όργανα διοίκη¬ 
σης των Π.Μ.Σ. και των Διδακτορικών Σπουδών» του 
ΚΕΦ. ΣΤ" «Δεύτερος και Τρίτος Κύκλος Σπουδών» του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις», καθώς και τις διατάξεις του άρθρ. 32 
«Ιδρυση Π.Μ.Σ.» έως και άρθρ. 37 «Πόροι χρηματοδότη¬ 
ση Π.Μ.Σ.» και άρθρ. 43 «Διατμηματικά ή διιδρυματικά 
Π.Μ.Σ. Διδακτορικές διατριβές με συνεπίβλεψη» του 
ΚΕΦ. ΣΤ' «Δεύτερος και Τρίτος Κύκλος Σπουδών» του 
ως άνω νόμου. 

7. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α’) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

8. Τις διατάξειςτου ν. 4009/2011 (ΦΕΚ Α7195/06.09.2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών ιδρυ¬ 
μάτων», όπως τροποποιήθηκαν και ισχύουν. 

9. Τις διατάξεις του ν. 3374/2005 (ΦΕΚ 189/τ.Α7 
02-08-2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης πι¬ 
στωτικών μονάδων - Παράρτημα διπλώματος», και ιδίως 
του άρθρου 13, του οποίου η παρ. 3 προστέθηκε με το 
άρθρο 13 παρ. 3 του ν. 3577/2007 (ΦΕΚ Α' 130) και αντικα- 
ταστάθηκε μετην παρ. 2 του άρθρου 28 του ν. 3794/2009 
(ΦΕΚ Α7156/04-09-2009), του άρθρου 14 και του άρ¬ 
θρου 15 καθώς και την εκδοθείσα υπ' αριθμ. Φ5/89656/ 
Β3/2007 υπουργική απόφαση «Εφαρμογή του Συστή¬ 
ματος Συσσώρευσης Πιστωτικών Μονάδων» (ΦΕΚ Β'/ 
1466/13-08-2007). 

10. Τις διατάξεις του άρθρου 2 του ν. 3861/2010 
(ΦΕΚτ.Α7112/13-07-2010) «Ενίσχυση της διαφάνειας με 
την υποχρεωτική ανάρτηση νόμων και πράξεων των κυ¬ 


βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις», όπως αντικαταστάθηκε, συμπληρώθηκε, τροπο¬ 
ποιήθηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ 254Λ.Α721 -11 -2013), του άρθρου 197 
του ν. 4281/2014 (ΦΕΚ τ.Α'/160/8-8-2014), του άρθρου 
31 του π.δ. 28/2015 (ΦΕΚ 34/Α723-3-2015) περί «κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚ τ.Α'/147/08-08-2016 καθώς και την εκδοθείσα υπ' 
αριθμ. ΥΠΟΙΚ Δ61127865/ΕΞ2010/30-09-2010 απόφαση. 

11 .Την υπ'αριθμ. 216772/Ζ1 (ΦΕΚ4334/Β712-12-2017) 
υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1 /29-09-2017 «Εφαρμογή των διατάξεων του ν. 
4485/17 (ΑΊ14) για θέματα μεταπτυχιακών σπουδών και 
εκπόνησης διδακτορικών διατριβών-λοιπά θέματα ΑΔΑ: 
ΨΙΜΖ4653ΠΣ-0Ρ2, υπ'αριθμ. 164530/Ζ1/03-10-201 7 
«Άμεσες ενέργειες και χρονοδιάγραμμα όσον αφορά 
τη λειτουργία των Ειδικών Λογαριασμών Κονδυλίων 
Έρευνας (Ε.Λ.Κ.Ε.) των Α.Ε.Ι. μετά τη δημοσίευση του 
ν. 4485/2017 (ΑΊ 14), υπ'αριθμ. 203446/Ζ1/22-11 -2017 
«Διευκρινίσεις σχετικά με την εφαρμογή διατάξεων του 
ν. 4485/17 (ΑΊ 14)». 

12. Τη συγκρότηση της επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

13. Το υπ' αριθμ. 598/Β77-3-2016 ΦΕΚ που αφορά 
στην έγκριση λειτουργίας Κοινού Προγράμματος Μετα¬ 
πτυχιακών Σπουδών μεταξύ του Τμήματος Ψυχολογίας 
και της Σχολής Επιστημών Υγείας - Τμήμα Ιατρικής του 
Πανεπιστημίου Κρήτης με τίτλο «Κλινικές Παρεμβάσεις 
στις Εξαρτήσεις». 

14. Τα αποσπάσματα πρακτικών των Συνελεύσεων των 
Τμημάτων Ψυχολογίας της Σχολής Κοινωνικών Επιστη¬ 
μών του Πανεπιστημίου Κρήτης (συνεδρία υπ'αριθμ. 
273/17-1-2018), Μονοτμηματικής Σχολής Επιστημών 
Υγείας-Τμήμα Ιατρικής του Πανεπιστημίου Κρήτης (συ¬ 
νεδρία της 9/2/2018) σχετικά με την εισήγηση επανί¬ 
δρυσης του ΠΜΣ. 

15. Το Ειδικό Πρωτόκολλο Συνεργασίας μεταξύ των 
συνεργαζόμενων τμημάτων. 

16. Τα υπ'αριθμ. 44/07-01-2014 και 350/08-04-2010 
έγγραφα της ΑΔΙΠ από τα οποία προκύπτει ότι έχει ολο¬ 
κληρωθεί η εξωτερική αξιολόγηση τωνΤμημάτων Ψυχο¬ 
λογίας και Ιατρικής του Πανεπιστημίου Κρήτης. 

17. Την εισήγηση με αριθμ. 2η/13.02.2018 συνεδρία¬ 
σης της επιτροπής Μεταπτυχιακών Σπουδών του Πανε¬ 
πιστημίου Κρήτης περί της επανιδρύσεως ΠΜΣ με τίτλο 
«Κλινικές Παρεμβάσεις στις Εξαρτήσεις». 

18. Το ότι το Πρόγραμμα Μεταπτυχιακών Σπουδών 
της απόφασης θα λειτουργήσει χωρίς τέλη φοίτησης, 
σύμφωνα με τις διατάξεις του άρθρου 37 ιδίως παρ. 1, 
3, 5, του ν. 4485/2017. 

19. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 




16622 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 527/04.05.2018 


Εγκρίνουμε την επανίδρυση και λειτουργία του Δια- 
τμηματικού Προγράμματος Μεταπτυχιακών Σπουδών 
με τίτλο «Κλινικές Παρεμβάσεις στις Εξαρτήσεις» του 
Τμήματος Ψυχολογίας και του Τμήματος Ιατρικής του 
Πανεπιστημίου Κρήτης εις αντικατάσταση της υπ'αριθμ. 
ΦΕΚ 598/Β77-3-2016 απόφασης που αφορά στο Πρό¬ 
γραμμα και σε εφαρμογή του ν. 4485/2017 (ΦΕΚ 114 Α'), 
ως ακολούθως: 

Άρθρο 1 

Γενικές Διατάξεις 

ΤοΤμήμα Ψυχολογίας καιτοΤμήμα Ιατρικής του Πανε¬ 
πιστημίου Κρήτης λειτουργούν από το ακαδημαϊκό έτος 
2018-2019 Διατμηματικό Πρόγραμμα Μεταπτυχιακών 
Σπουδών (στο εξής Πρόγραμμα) με τίτλο «Κλινικές Πα¬ 
ρεμβάσεις στις Εξαρτήσεις», σύμφωνα με τις διατάξεις 
της απόφασης αυτής και τις διατάξεις του ν. 4485/2017 
(ΦΕΚ 114/τ.Α').Το Πρόγραμμα μπορεί να συνάπτει, μετά 
από έγκριση της Συγκλήτου, συμφωνίες συνεργασίας με 
ερευνητικούς φορείς, οργανισμούς ή δομές απεξάρτη¬ 
σης για την υλοποίηση των σκοπών του. 

Τη διοικητική υποστήριξη του προγράμματος αναλαμ¬ 
βάνει το Τμήμα Ψυχολογίας του Πανεπιστημίου Κρήτης. 
Τα ειδικότερα θέματα του Προγράμματος ρυθμίζονται 
στο Ειδικό Πρωτόκολλο Συνεργασίας. 

Άρθρο 2 

Αντικείμενο-Σκοπός 

Αντικείμενο του Προγράμματος είναι οι «Κλινικές Πα¬ 


ρεμβάσεις στις Εξαρτήσεις». Σκοπός του Π ρογράμματος 
είναι να παρέχει εφαρμοσμένες κλινικές γνώσεις στον 
τομέα της χρήσης, κατάχρησης και εξάρτησης ουσιών. 
Οι μεταπτυχιακοί φοιτητές/τριεςθα αποκτήσουν τις κλι¬ 
νικές γνώσεις και δεξιότητες που απαιτούνται ώστε να 
μπορούν να εργαστούν σε κέντρα πρόληψης, σε προ¬ 
γράμματα απεξάρτησης και σε δομές και οργανισμούς 
όπου εφαρμόζονται παρεμβάσεις που αφορούν στη 
χρήση/κατάχρηση ουσιών και την εξάρτηση από αυτές. 

Άρθρο 3 

Μεταπτυχιακοί Τίτλοι 

Το Πρόγραμμα απονέμει Δίπλωμα Μεταπτυχιακών 
Σπουδών (Δ.Μ.Σ.) με τίτλο «Κλινικές Παρεμβάσεις στις 
Εξαρτήσεις». 

Άρθρο 4 

Κατηγορίες πτυχιούχων 

Στο Πρόγραμμα γίνονται δεκτοί κάτοχοι τίτλου πρώ¬ 
του κύκλου σπουδών Α.Ε.Ι. Ψυχολογίας, Ιατρικής και Κοι¬ 
νωνικής Εργασίας της ημεδαπής ή ομοταγών ιδρυμάτων 
της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται σε τέσσερα 
(4) εξάμηνα. 


Άρθρο 6 

Πρόγραμμα Μαθημάτων 


Το σύνολο των Πιστωτικών Μονάδων (Ε0Τ5) που απαιτούνται για την απόκτηση του Δ.Μ.Σ. ανέρχονται σε 120. 
Το ενδεικτικό πρόγραμμα σπουδών έχει ως εξής: 


Α' ΕΞΑΜΗΝΟ 

Β' ΕΞΑΜΗΝΟ 

ΜΑΘΗΜΑΤΑ 

Ε(ΙΤ$ 

ΜΑΘΗΜΑΤΑ 

Ε(ΙΤ$ 

Νευροβιολογία, ψυχοφαρμακολογία και 
αιτιοπαθογένεια της εξάρτησης 

6 

Επεξεργασία ποσοτικών δεδομένων: 
μέθοδοι και τεχνικές ανάλυσης 

6 

Ψυχοδιαγνωστική διατύπωση περιπτώσεων 
ουσιοεξάρτησης: 

κλινική αξιολόγηση, διαφοροδιάγνωση και 
κλινική κατανόηση της προσωπικότητας 

6 

Ποιοτική μεθοδολογία 
στην μελέτη των εξαρτήσεων 

6 

Σύγχρονες ατομικές παρεμβάσεις 

6 

Πρόληψη και προαγωγή υγείας 

6 

Οικογένεια και εξαρτήσεις: 
Μεταμοντέρνες συστημικές προσεγγίσεις 
στη χρήση και κατάχρηση ουσιών 

6 

Εργαστήριο: 

Παρέμβαση σε οικογένειες που αντιμετωπί¬ 
ζουν τις προκλήσεις της ουσιοεξάρτησης 

6 

Εργαστήριο: 

Συνέντευξη Κινητοποίησης 

6 

Εργαστήριο: 

Ομαδικές παρεμβάσεις στις εξαρτήσεις 

6 

ΣΥΝΟΛΟ 

30 

ΣΥΝΟΛΟ 

30 

Γ' ΕΞΑΜΗΝΟ 

Δ' ΕΞΑΜΗΝΟ 

Πρακτική Άσκηση σε δομές (600 ώρες) 

20 

Πρακτική Άσκηση σε δομές (600 ώρες) 

20 

Ερευνητική Διπλωματική Εργασία 

10 

Ερευνητική Διπλωματική Εργασία 

10 

ΣΥΝΟΛΟ 

30 

ΣΥΝΟΛΟ 

30 

Τροποποίηση του ενδεικτικού προγράμματος μαθη¬ 
μάτων και ανακατανομή μεταξύ των εξαμήνων μπορεί 
να επέλθει με αποφάσεις της ΕΔΕ και αναφέρονται στην 
ιστοσελίδα του Π.Μ.Σ. 

Άρθρο 7 

Γλώσσα Προγράμματος 

Ως γλώσσα του Προγράμματος και συγγραφής της 
διπλωματικής εργασίας ορίζεται η Ελληνική ή η Αγγλική. 

Άρθρο 8 

Αριθμός εισακτέων 

Ο αριθμός εισακτέων στο Δ.Π.Μ.Σ. ορίζεται κατ' ανώ¬ 
τατο όριο σε δώδεκα (12) φοιτητές ανά διετία. 

Άρθρο 9 

Προσωπικό 

Για την υλοποίηση του Προγράμματος θα απασχολη¬ 
θούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή διδάσκο¬ 
ντες σύμφωνα με το π.δ. 407/1980 (Α' 112) ή το άρθρο 
19 του ν. 1404/1983 (Α' 173) ή την παρ. 7 του άρθρου 
29 του ν. 4009/2011, ή αφυπηρετήσαντα μέλη Δ.Ε.Π. των 
Τμημάτων Ψυχολογίας και της Ιατρικής Σχολής του Πα¬ 
νεπιστημίου Κρήτης, σε ποσοστό τουλάχιστον 80% επί 
του συνόλου των διδασκόντων στο Δ.Π.Μ.Σ., καθώς και 
μέλη ΔΕΠ άλλωνΤμημάτωντου ίδιου Πανεπιστημίου ή/ 
και άλλων Πανεπιστημίων της ημεδαπής ή της αλλοδα¬ 


πής, καθώς και επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο της ουσιοεξάρτησης. 

Άρθρο 10 

Υλικοτεχνική υποδομή 

Για την υλοποίηση του Προγράμματος θα χρησιμο¬ 
ποιηθούν: 

(α) αίθουσες διδασκαλίας των συνεργαζόμενων Τμη¬ 
μάτων, το Εργαστήριο Εφαρμοσμένης Ψυχολογίας, το 
Εργαστήριο Νευροεπιστημών της Συμπεριφοράς και το 
Εργαστήριο Ψυχολογίας των Εξαρτήσεων του Τμήματος 
Ψυχολογίας, το Εργαστήριο Αλκοολογίας της Ιατρικής 
Σχολής καθώς και το Αλκοολογικό Ιατρείο και το Ιατρείο 
Διακοπής Καπνίσματος του Πανεπιστημιακού Γενικού Νο¬ 
σοκομείου Ηρακλείου (ΠΑΓΝΗ) και της Ιατρικής Σχολής. 

(β) η βιβλιοθήκη του Πανεπιστημίου Κρήτης στο Ρέθυ¬ 
μνο και Ηράκλειο και η βιβλιοθήκη του ΠΑΓΝΗ. 

(γ) δομές φορέων απεξάρτησης για την υλοποίηση της 
πρακτικής άσκησης, σύμφωνα με τα ειδικώς οριζόμενα 
στο άρθρο 1. 

Άρθρο 11 

Κόστος Λειτουργίας 

Ακολουθεί ο αναλυτικός προϋπολογισμός λειτουργίας 
του προγράμματος κατ' έτος και για πέντε (5) συνεχή έτη 
όπως αναλύεται σε κατηγορίες δαπανών: 


ΚΑΤΗΓΟΡΙΕΣ ΔΑΠΑΝΩΝ 

2018-19 

2019-20 

2020-21 

2021-22 

2022-23 


ΠΟΣΟ ΣΕ € 

Δαπάνες εξοπλισμού και δαπάνες λογισμικού 

3000 

10000 

3000 

10000 

3000 

Δαπάνες χορήγησης υποτροφιών σε μεταπτυχιακούς 
φοιτητές 

1000 

0 

1000 

0 

1000 

Δαπάνες αναλωσίμων 

2000 

2000 

2000 

2000 

2000 

Δαπάνες μετακινήσεων διδασκόντων του Π.Μ.Σ. 

0 

0 

0 

0 

0 

Δαπάνες μετακινήσεων φοιτητών του Π.Μ.Σ. 
για εκπαιδευτικούς σκοπούς 

0 

0 

0 

0 

0 

Αμοιβές διδασκαλίας τακτικού προσωπικού των Α.Ε.Ι. 
και ερευνητικών κέντρων και ινστιτούτων που 
συμμετέχουν στην οργάνωση του Π.Μ.Σ. 

0 

0 

0 

0 

0 

Αμοιβές έκτακτου διδακτικού προσωπικού των Α.Ε.Ι. 
που συμμετέχουν στην οργάνωση του Π.Μ.Σ. 

0 

0 

0 

0 

0 

Αμοιβές διδασκαλίας προσωπικού της παρ. 5 
του άρθρου 36 του ν. 4485/2017 

7000 

1000 

7000 

1000 

7000 

Αμοιβές διοικητικής και τεχνικής υποστήριξης 

0 

0 

0 

0 

0 

Λοιπές δαπάνες, όπως ιδίως έξοδα δημοσιότητας- 
προβολής, αγοράς εκπαιδευτικού υλικού, 
οργάνωσης συνεδρίου, δαπάνες εργασιών πεδίου. 

4000 

4000 

4000 

4000 

4000 

ΣΥΝΟΛΟ 

17000 

17000 

17000 

17000 

17000 

Το κόστος λειτουργίας του ΠΜΣ θα καλύψουν οι εξής 
πηγές χρηματοδότησης: 

1. προϋπολογισμός του Α.Ε.Ι. και των συνεργαζόμενων 
για την οργάνωσή του φορέων σύμφωνα με το άρθρο 
43, 4485/2017 (ΑΊ 14), 

2. προϋπολογισμός του Υπουργείου Παιδείας, Έρευνας 
και Θρησκευμάτων 

3. δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθετεί- 
ται στην περίπτωση α' της παρ. 1 του άρθρου 14 του ν. 
4270/2014 (Α' 143), ή του ιδιωτικού τομέα, 

4. πόροι από ερευνητικά προγράμματα, 

5. πόροι από προγράμματα της Ευρωπαϊκής Ένωσης 
ή άλλων διεθνών οργανισμών, 

6. μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι. 

7. κάθε άλλη νόμιμη πηγή χρηματοδότησης. 

Άρθρο 12 
Τέλη φοίτησης 

Δεν προβλέπονται τέλη φοίτησης. 

Άρθρο 13 
Χρονική Διάρκεια 

Το Πρόγραμμα θα λειτουργήσει μέχρι και το ακαδη¬ 
μαϊκό έτος 2023 - 2024. Ανά πενταετία η Σύγκλητος του 
Πανεπιστημίου Κρήτης θα αποφασίζει για τη συνέχιση 
του Δ.Π.Μ.Σ. σύμφωνα με τα οριζόμενα στο άρθρο 44 
«Αξιολόγηση» του ν. 4485/2017 (Α' 114). 

Άρθρο 14 

Μεταβατικές Διατάξεις 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

ΕΙΔΙΚΟ ΠΡΩΤΟΚΟΛΛΟ ΣΥΝΕΡΓΑΣΙΑΣ 
ΤΟΥ ΔΙΑΤΜΗΝΙΑΤΙΚΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ 
«ΚΛΙΝΙΚΕΣ ΠΑΡΕΜΒΑΣΕΙΣ ΣΤΙΣ ΕΞΑΡΤΗΣΕΙΣ» 
μεταξύ του 

ΤΜΗΜΑΤΟΣ ΨΥΧΟΛΟΓΙΑΣ ΤΗΣ ΣΧΟΛΗΣ 
ΚΟΙΝΩΝΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
και της 

ΣΧΟΛΗΣ ΕΠΙΣΤΗΜΩΝ ΥΓΕΙΑΣ - 

ΤΜΗΜΑ ΙΑΤΡΙΚΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Άρθρο 1 

Γενικές Διατάξεις 

Το Τμήμα Ψυχολογίας και Τμήμα Ιατρικής της Μονο- 
τμηματικήςΣχολής Επιστημών Υγείαςτου Πανεπιστημί¬ 
ου Κρήτης οργανώνουν και λειτουργούν το Διατμημα- 
τικό Πρόγραμμα Μεταπτυχιακών Σπουδών (Δ.Π.Μ.Σ.) 
στην γνωστική περιοχή «Κλινικές Παρεμβάσεις στις 
Εξαρτήσεις». 

Το Πρόγραμμα «Κλινικές Παρεμβάσεις στις Εξαρτή¬ 
σεις» διέπεται από το παρόν Πρωτόκολλο Συνεργασί¬ 


ας, τις διατάξεις της εγκριτικής υπουργικής απόφασης 
και τις σχετικές διατάξεις του ν. 4485/2017 όπως έχει 
τροποποιηθεί και ισχύει. Η διάρκεια του Προγράμμα¬ 
τος ορίζεται για 5 (πέντε)έτη σύμφωνα με το άρθρο 44 
περί αξιολόγησης του ν. 4485/2017. Η ανανέωσή του θα 
αποφασίζεται κατόπιν αξιολόγησης από τη Σύγκλητο του 
Πανεπιστημίου Κρήτης. 

Το Δ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στις «Κλινικές Παρεμβάσεις στις Εξαρτή¬ 
σεις». 

Άρθρο 2 

Αντικείμενο - Στόχοι - Σκοποί 

Αντικείμενο του Δ.Π.Μ.Σ. είναι η γνωστική περιοχή των 
Εξαρτήσεων. Συγκεκριμένα, αντικείμενό του αποτελεί 
η διεπιστημονική προσέγγιση των Εξαρτήσεων από 
ουσίες και ειδικότερα των ατομικών, κοινωνικών, οικο¬ 
γενειακών, εργασιακών προβλημάτων που σχετίζονται 
με αυτές. Το Πρόγραμμα στοχεύει στην προώθηση της 
σύγχρονης έρευνας στο γνωστικό αντικείμενο των Εξαρ¬ 
τήσεων, στην παροχή υψηλού επιπέδου μεταπτυχιακής 
εκπαίδευσης στο αντικείμενο αυτό, και κατ' επέκταση 
στην προετοιμασία επιστημόνων για άριστη σταδιοδρο¬ 
μία στον ακαδημαϊκό χώρο, σε ερευνητικά ιδρύματα, σε 
δημόσιες υπηρεσίες και στον παραγωγικό τομέα. Σκοπός 
του Δ.Π.Μ.Σ. είναι η απονομή Διπλώματος Μεταπτυχια¬ 
κών Σπουδών, του οποίου οι κάτοχοι θα είναι καταλλή¬ 
λως καταρτισμένοι να εργαστούν ως στελέχη του κρατι¬ 
κού μηχανισμού, δημοσίων και ιδιωτικών επιχειρήσεων 
και οργανισμών, ως στελέχη διεθνών οργανισμών, αλλά 
και να συνεχίσουν την ερευνητική δραστηριότητα στο 
πεδίο των Εξαρτήσεων. 

Πιο συγκεκριμένα, το Πρόγραμμα παρέχει μεταπτυχια¬ 
κή εκπαίδευση στον εθισμό, με έμφαση στην ερευνητικά 
τεκμηριωμένη (θνίάθηεθ-035θά) γνώση και πρακτική 
στις βιολογικές, ψυχολογικές και κοινωνικο-περιβαλ- 
λοντικές προσεγγίσεις των περίπλοκων προβλημάτων 
της εξάρτησης από ουσίες καθώς και την αποτελεσμα¬ 
τική πρόληψη. Κατά τη φοίτησή τους οι μεταπτυχιακοί 
φοιτητές/τριες θα προετοιμαστούν μέσω εξειδικευμέ- 
νων σεμιναρίων και εργαστηρίων αλλά και από κλινική 
εμπειρία μέσω πρακτικής άσκησης σε ένα ευρύ φάσμα 
παρεμβάσεων για τη βελτίωση των ψυχολογικών και 
κοινωνικών προκλήσεων που αντιμετωπίζουν άτομα σε 
δομές απεξάρτησης. Για παράδειγμα, οι απόφοιτοι του 
Προγράμματος θα μπορούν να εφαρμόσουν ατομικές, 
ομαδικές και οικογενειακές παρεμβάσεις σε άτομα που 
αντιμετωπίζουν προβλήματα ουσιοεξαρτήσεων (π.χ. αλ¬ 
κοόλ). Επιπλέον, οι μεταπτυχιακοί φοιτητές και φοιτήτρι¬ 
ες θα αποκτήσουν επάρκεια στη δημιουργία, εφαρμογή 
και αξιολόγηση προληπτικών προγραμμάτων σε σχολεία 
και κοινότητες. Οι φοιτητές/τριες θα εκπαιδευτούν στην 
εφαρμογή καλών πρακτικών και δεοντολογικά ενημε¬ 
ρωμένης κλινικής πράξης.Τέλος, θα αποκτήσουν γνώση 
και εμπειρία στην έρευνα στο εξειδικευμένο αντικείμενο 
των εξαρτήσεων. 




Τεύχος Β' 1527/04.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 3 

Επιμέρους Αρμοδιότητες - 
Υποχρεώσεις Συνεργαζομένων 
Ακαδημαϊκών Φορέων 

3.1 Στο Πρόγραμμα συμμετέχουν μέλη ΔΕΠ και ΕΔΙΠ 
από το Τμήμα Ψυχολογίας της Σχολής Κοινωνικών Επι¬ 
στημών των οποίων το γνωστικό αντικείμενο σχετίζε¬ 
ται με την ψυχοφαρμακολογία του εθισμού, κλινικές 
και προληπτικές παρεμβάσεις, ψυχομετρία, ποιοτική 
μεθοδολογία και στατιστική, καθώς και μέλη ΔΕΠ από 
τον Τομέα Παθολογίας της Ιατρικής Σχολής του Πανεπι¬ 
στημίου Κρήτης των οποίων το αντικείμενο σχετίζεται 
με το κάπνισμα, το αλκοόλ και τον αλκοολισμό. 

Ειδικότερα, οι υποχρεώσεις των συνεργαζομένων 
ακαδημαϊκών φορέων προσδιορίζονται ως ακολούθως: 

-ΤοΤμήμα Ψυχολογίας παρέχει διοικητική υποστήριξη 
στο Πρόγραμμα, εγγράφει τους φοιτητές, διατηρεί τους 
φακέλους των φοιτητών. Το Τμήμα Ψυχολογίας συμμε¬ 
τέχει μετέσσερα(4)μέλη ΔΕΠ (όλωντων βαθμιδών) στην 
Ειδική Διατμηματική επιτροπή (Ε.Δ.Ε.). Επίσης, μετέχει με 
τέσσερα (4) μέλη ΔΕΠ (όλων των βαθμιδών) στη Συντο¬ 
νιστική επιτροπή (Σ.Ε.). 

- Από την Ιατρική Σχολή, τα γενικά γνωστικά αντικεί¬ 
μενα των μελών ΔΕΠ που συμμετέχουν στο Π.Μ.Σ. είναι: 
Σχετιζόμενα με το αλκοόλ και το κάπνισμα προβλήματα 
και παθήσεις. Η Ιατρική Σχολή συμμετέχει με ένα (1) μέ¬ 
λος ΔΕΠ (όλων των βαθμιδών) στην Ειδική Διατμηματική 
επιτροπή (Ε.Δ.Ε.), όπως και με ένα (1) μέλος ΔΕΠ (όλων 
των βαθμιδών) στη Σ.Ε. 

3.2 Για την υλοποίηση του Προγράμματος θα χρη¬ 
σιμοποιηθούν: (α) αίθουσες διδασκαλίας των συνερ- 
γαζόμενων Τμημάτων, το Εργαστήριο Εφαρμοσμένης 
Ψυχολογίας του Τμήματος Ψυχολογίας, το Εργαστήριο 
Ψυχολογίας των Εξαρτήσεων του Τμήματος Ψυχολογίας, 
το Εργαστήριο Νευροεπιστημών της Συμπεριφοράς, το 
Εργαστήριο Αλκοολογίαςτης Ιατρικής Σχολής, το αλκοο- 
λογικό ιατρείο και το ιατρείο διακοπής καπνίσματος του 
ΠΑΓΝΗ και της Ιατρικής Σχολής. 

(β) η βιβλιοθήκη του Πανεπιστημίου Κρήτης τόσο στο 
Ρέθυμνο όσο και στο Ηράκλειο και η βιβλιοθήκη του 
ΠΑΓΝΗ οι οποίες διαθέτουν συναφή βιβλία, έντυπα επι¬ 
στημονικά περιοδικά και βάσεις δεδομένων. 

(γ) δομές φορέων απεξάρτησης για την υλοποίηση 
της πρακτικής άσκησης των μεταπτυχιακών φοιτητών. 

3.3 Το ερευνητικό έργο του Δ.Π.Μ.Σ. (π.χ., εποπτεία 
διπλωματικών εργασιών) μοιράζεται μεταξύ των συνερ- 
γαζόμενων Τμημάτων, με βάση τα γνωστικά αντικείμε¬ 
να των μελών ΔΕΠ κάθε Τμήματος που μετέχουν στην 
Ε.Δ.Ε. και στη διδασκαλία των μαθημάτων του Δ.Π.Μ.Σ. 
Ως προς το διδακτικό έργο, η Ιατρική Σχολή αναλαμβάνει 
ζητήματα που αφορούν στην πρόληψη, καθώς και τις 
εξαρτήσεις από το αλκοόλ και το κάπνισμα. Το Τμήμα 
Ψυχολογίας συμβάλλει στα παραπάνω ζητήματα, ενώ 
αναλαμβάνει τη διδασκαλία των λοιπών θεματικών που 
καλύπτει το πρόγραμμα σπουδών του Δ.Π.Μ.Σ. 

3.4Τα μαθήματα διδάσκονται στο Πανεπιστήμιο Κρή¬ 
της στις Πανεπιστημιουπόλεις Ηρακλείου και Ρεθύμνου 
και αφορούν τα παρακάτω γνωστικά πεδία: 


Βιολογικές βάσεις της εξάρτησης. 

Ατομικές παρεμβάσεις στις εξαρτήσεις. 

Ομαδικές παρεμβάσεις στις εξαρτήσεις. 

Οικογενειακές παρεμβάσεις στις εξαρτήσεις. 

Ποσοτική Μεθοδολογία Έρευνας / Στατιστική. 

Ποιοτική Μεθοδολογία Έρευνας. 

Πρόληψη και Προαγωγή Υγείας. 

Άρθρο 4 

Οργανωτική Δομή Διευθυντής 

Προγράμματος - Ε.Δ.Ε - Σ.Ε. 

4.1 Ο Διευθυντής του Προγράμματος θα πρέπει να 
ανήκει στη βαθμίδα του Καθηγητή ή του Αναπληρωτή 
Καθηγητή, προέρχεται από το Τμήμα Ψυχολογίας και 
εκλέγεται από την Ειδική Διατμηματική επιτροπή (Ε.Δ.Ε.) 
με διετή θητεία, η οποία μπορεί να ανανεωθεί. Ο Διευθυ¬ 
ντής Προγράμματος προεδρεύει και της Ε.Δ.Ε. και της Σ.Ε. 
Τον Διευθυντή, σε περίπτωση απουσίας ή κωλύματος 
ή παραίτησης, αναπληρώνει ο Αναπληρωτής Διευθυ¬ 
ντής, ο οποίος εκλέγεται από την Ε.Δ.Ε. με διετή θητεία, 
η οποία μπορεί επίσης να ανανεωθεί. Ο Αναπληρωτής 
Διευθυντής προέρχεται επίσης από το Τμήμα Ψυχολογίας 
και είναι μέλος της Ε.Δ.Ε. και της Σ.Ε. 

4.2 Η Ε.Δ.Ε. του Προγράμματος αποτελείται από επτά 
(7) μέλη ΔΕΠ (όλων των βαθμιδών) ως εξής: τέσσερα 
(4)μέλη ΔΕΠ από το Τμήμα Ψυχολογίας με εξειδίκευση 
στην ψυχοφαρμακολογία του εθισμού και στις κλινικές- 
προληπτικές παρεμβάσεις, ένα{1) μέλος ΔΕΠ από τονΤο- 
μέα Παθολογίας της Ιατρικής Σχολής του Πανεπιστημίου 
Κρήτης με εξειδίκευση στην πνευμονολογία (ζητήματα 
σχετικά με το κάπνισμα) ή γαστρεντερολογία(ζητήματα 
σχετικά με το αλκοόλ και τον αλκοολισμό) και 2 μεταπτυ¬ 
χιακούς φοιτητές. Η θητεία των μελών ΔΕΠ στην Ε.Δ.Ε. 
είναι διετής και εκλέγονται από τις αντίστοιχες συνελεύ¬ 
σεις του Τμήματος Ψυχολογίας και της Ιατρικής Σχολής. 
Οι εκπρόσωποι των μεταπτυχιακών φοιτητών και οι ανα¬ 
πληρωτές τους εκλέγονται για ένα έτος από το σύνολο 
των μεταπτυχιακών φοιτητών του προγράμματος. 

4.3 Εκ των μελών της, η Ε.Δ.Ε. εκλέγει, πέραν του Δι¬ 
ευθυντή και του Αναπληρωτή Διευθυντή, άλλα τρία (3) 
μέλη ΔΕΠ, έκτων οποίων το ένα θα είναι από το Τμήμα 
Ιατρικής, τα οποία έχουν αναλάβει μεταπτυχιακό ρόλο 
(π.χ., διδασκαλία, εποπτεία διπλωματικών εργασιών), 
προκειμένου να συναπαρτίσουν την πενταμελή Σ.Ε. 
του Δ.Π.Μ.Σ. Έργο της Σ.Ε. είναι η παρακολούθηση και 
ο συντονισμός της λειτουργίας του Δ.Π.Μ.Σ. Επίσης, η 
Σ.Ε. ορίζει τον επιβλέποντα και την τριμελή εξεταστική 
επιτροπή κάθε διπλωματικής εργασίας. Τα μέλη της Σ.Ε. 
εκλέγονται, επίσης, για μία διετία. 

Άρθρο 5 

Διάρκεια ισχύος 

Το παρόν Ειδικό Πρωτόκολλο Συνεργασίας παραμένει 
σε ισχύ καθ' όλη τη διάρκεια λειτουργίας του Δ.Π.Μ.Σ. 
Αποχώρηση ενόςΤμήματος είναι δυνατή μόνο μετά από 
αίτησή του. 

Τοπαρόν Πρωτόκολλο υπογράφεται σετρία αντίτυπα. 

Ο Πρόεδρος Ο Κοσμήτορας 

του τμήματος Ψυχολογίας της Ιατρικής Σχολής 

Τεύχος ΒΊ 527/04.05.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 3 Απριλίου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 


Αριθμ. 435 _ (3) 

Καθιέρωση υπερωριακής απασχόλησης υπαλ¬ 
λήλων του Γενικού Νοσοκομείου ΛΗΞΟΥΡΙΟΥ 
«ΜΑΝΤΖΑΒΙΝΑΤΕΙΟ». 

Ο ΚΟΙΝΟΣ ΔΙΟΙΚΗΤΗΣ ΤΟΥ 

ΓΕΝΙΚΟΥ ΝΟΣΟΚΟΜΕΙΟΥ ΚΕΦΑΛΛΗΝΙΑΣ 

ΚΑΙ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΛΗΞΟΥΡΙΟΥ 

«ΜΑΝΤΖΑΒΙΝΑΤΕΙΟ» 

Έχοντας υπόψη: 

Ι.Το ΦΕΚ 35/τ.Υ.Ο.Δ.Δ./25-01-2018, σχετικά με το δι¬ 
ορισμό Αναπληρωτή Διοικητή στο διασυνδεόμενο Γ.Ν. 
Ληξουρίου «Μαντζαβινάτειο». 

2. Την υπ' αριθμ. Γ4β/Γ.Π.οικ.95854/27-12-2017 
(ΦΕΚ4863/Β729-12-2017) απόφαση του Υπουργού Υγεί¬ 
ας «Καθιέρωση με αμοιβή υπερωριακής, νυχτερινής και 
εξαιρέσιμων ημερών εργασίας του μόνιμου προσωπι¬ 
κού και του προσωπικού με σχέση εργασίας Ιδιωτικού 
Δικαίου των Νοσηλευτικών Ιδρυμάτων ανά Υγειονομική 
Περιφέρεια». 

3. Την υπ' αριθμ. Γ4β/Γ.Π.οικ.95850/27-12-2017 
(ΦΕΚ4863/Β729-12-2017) απόφαση του Υπουργού Υγεί¬ 
ας «Ενεργείς Εφημερίες Χημικών, Βιοχημικών, Κλινικών 
Χημικών, Βιολόγων, Φαρμακοποιών, Νοσοκομειακών 
Φαρμακοποιών, Ψυχολόγων, Φυσικών Νοσοκομείων - 
Ακτινοφυσικών και Κτηνιάτρων των Νοσηλευτικών 
Ιδρυμάτων ανά Υγειονομική Περιφέρεια». 

4. Τηνυπ'αριθμ.764/30-01 -2018(ΦΕΚ307/Β702-02-2018) 
απόφαση του Διοικητή της 6ης Υ.ΠΕ «Καθιέρωση με αμοι¬ 
βή υπερωριακής, νυχτερινής και εξαιρέσιμων ημερών 
εργασίας του μόνιμου προσωπικού και του προσωπικού 
με σχέση εργασίας Ιδιωτικού Δικαίου των Νοσηλευτικών 
Ιδρυμάτων ανά Υγειονομική Περιφέρεια». 

5. Την υπ' αριθμ. 763/30-01-2018 (ΦΕΚ 307/Β7 
02-02-2018) απόφαση του Διοικητή της 6ης Υ.ΠΕ «Ενερ¬ 
γείς Εφημερίες Χημικών, Βιοχημικών, Κλινικών Χημικών, 
Βιολόγων, Φαρμακοποιών, Νοσοκομειακών Φαρμακο¬ 
ποιών, Ψυχολόγων, Φυσικών Νοσοκομείων - Ακτινοφυ- 
σικών και Κτηνιάτρων των Νοσηλευτικών Ιδρυμάτων 
ανά Υγειονομική Περιφέρεια». 

6. Τις διατάξεις του άρθρου 20 του ν. 4354/2015 σχε¬ 
τικά με «Αποζημίωση για εργασία καθ' υπέρβαση του 
υποχρεωτικού ωραρίου - Αποζημίωση για εργασία προς 
συμπλήρωση του υποχρεωτικού ωραρίου». 

7. Τις διατάξεις του άρθρου 7 του ν. 3329/2005, απο¬ 
φασίζει: 

Α.Την υπερωριακή εργασία των εργαζομένων, οι οποί¬ 
οι θα εργασθούν υπερωριακά από Δευτέρα έως Παρα¬ 
σκευή κατά τις ώρες από 15:00-22:00, για την αντιμετώ¬ 
πιση αυξημένων υπηρεσιακών αναγκών, κατά το έτος 
2018, όπως παρακάτω: 


ΜΟΝΙΜΟ ΠΡΟΣΩΠΙΚΟ- 
ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 


Α/Α 

ΚΑΤΗΓΟΡΙΑ-ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

1 

ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

2 

2 

ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ 

1 

3 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

3 

4 

ΔΕ ΧΕΙΡΙΣΤΩΝ ΙΑΤΡΙΚΩΝ 

ΣΥΣΚΕΥΩΝ 

1 

5 

ΔΕ ΒΟΗΘ. ΙΑΤΡΙΚΩΝ - ΒΙΟΛΟΓΙΚΩΝ 
ΕΡΓΑΣΤΗΡΙΩΝ 

1 

6 

ΔΕ ΜΑΓΕΙΡΩΝ 

1 

7 

ΔΕ ΤΕΧΝΙΚΟΥ 

2 

8 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 

2 

ΣΥΝΟΛΟ ΑΤΟΜΩΝ ΑΝΑ ΜΗΝΑ 

13 

ΑΝΩΤΑΤΟ ΣΥΝΟΛΟ ΩΡΩΝ ΑΝΑ ΜΗΝΑ 

1.560 


Β. Την υπερωριακή εργασία κατά το πρωινό, απο¬ 
γευματινό και νυχτερινό ωράριο και από Δευτέρα 
μέχρι και Κυριακή στους παρακάτω εργαζόμενους, 
οι οποίοι θα εργασθούν υπερωριακά, για την αντιμε¬ 
τώπιση αυξημένων υπηρεσιακών αναγκών, κατά το 
έτος 2018: 


ΜΟΝΙΜΟ ΠΡΟΣΩΠΙΚΟ- 
ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 


Α/Α 

ΚΑΤΗΓΟΡΙΑ-ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

1 

ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

2 

2 

ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ 

1 

3 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

3 

4 

ΔΕ ΧΕΙΡΙΣΤΩΝ ΙΑΤΡΙΚΩΝ 

ΣΥΣΚΕΥΩΝ 

1 

5 

ΔΕ ΒΟΗΘ. ΙΑΤΡΙΚΩΝ - ΒΙΟΛΟΓΙΚΩΝ 
ΕΡΓΑΣΤΗΡΙΩΝ 

1 

6 

ΔΕ ΜΑΓΕΙΡΩΝ 

1 

7 

ΔΕ ΤΕΧΝΙΚΟΥ 

2 

8 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 

2 

ΣΥΝΟΛΟ ΑΤΟΜΩΝ ΑΝΑ ΜΗΝΑ 

13 

ΑΝΩΤΑΤΟ ΣΥΝΟΛΟ ΩΡΩΝ ΑΝΑ ΜΗΝΑ 

2.808 

Γ. Την υπερωριακή εργασία κατά το πρωινό, απο¬ 
γευματινό και νυχτερινό ωράριο από Δευτέρα μέχρι και 
Κυριακή κατά το έτος 2018 στους εργαζόμενους στους 
κλάδους ΠΕ καιΤΕ Νοσηλευτικής, ΤΕ Επισκεπτριών Υγεί¬ 
ας, ΔΕ Αδελφών Νοσοκόμων, ΥΕ Βοηθών Θαλάμου, ΥΕ 
Μεταφορέων Ασθενών, ανάλογα με τις ανάγκες που 
προκύπτουν από τις εφημερίες: 


ΜΟΝΙΜΟ ΠΡΟΣΩΠΙΚΟ 


Α/Α 

ΚΑΤΗΓΟΡΙΑ-ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

1 

ΤΕ ΝΟΣΗΛΕΥΤΙΚΗΣ 

7 

2 

ΤΕ ΕΠΙΣΚΕΠΤΩΝ ΥΓΕΙΑΣ 

1 

3 

ΔΕ ΒΟΗΘΩΝ ΝΟΣΗΛΕΥΤΙΚΗΣ 

6 

4 

ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ 
ΠΡΟΣΩΠΙΚΟΥ 

6 

ΣΥΝΟΛΟ ΑΤΟΜΩΝ ΑΝΑ ΜΗΝΑ 

20 

ΑΝΩΤΑΤΟ ΣΥΝΟΛΟ ΩΡΩΝ ΑΝΑ ΜΗΝΑ 

14.432 


Δ. Την έγκριση των εφημεριών του Επιστημονικού 
Προσωπικού κατά το έτος 2018: 


ΜΟΝΙΜΟ ΠΡΟΣΩΠΙΚΟ 


Α/Α 

ΚΑΤΗΓΟΡΙΑ-ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

1 

ΠΕ ΦΑΡΜΑΚΟΠΟΙΩΝ 

1 

ΣΥΝΟΛΟ ΑΤΟΜΩΝ ΑΝΑ ΜΗΝΑ 

1 

ΑΝΩΤΑΤΟ ΣΥΝΟΛΟ ΕΦΗΜΕΡΙΩΝ 

ΑΝΑ ΜΗΝΑ 

10 


Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρι- 
ακή εργασία κατά τις νυχτερινές ώρες ή τις Κυριακές και 
εξαιρέσιμες ημέρες ορίζεται ανά εξάμηνο σε 96 ώρες 
ανά υπάλληλο. 

Από την παρούσα απόφαση προκαλείται δαπάνη 
εντός της εγκεκριμένης πίστωσης ύψους 50.300,00 ευρώ, 
συμπεριλαμβανομένων και των εργοδοτικών εισφορών, 
για το έτος 2018 που θα καλυφθεί από τις πιστώσεις των 
ΚΑΕ 0261,0263, 0561,0562,0563,0564,0565,0566 του 
οικείου προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ληξούρι, 26 Φεβρουάριου 2018 

Ο κοινός Διοικητής κ.α.α. 

Ο Αναπληρωτής Διοικητής 

ΔΗΜΗΤΡΙΟΣ ΔΗΜΟΥΛΙΟΣ 


Αριθμ. 1979 _ (4) 

Μεταβίβαση αρμοδιοτήτων του Διοικητικού Συμ¬ 
βουλίου του Επιμελητηρίου Εύβοιας στη Διοικη¬ 
τική επιτροπή. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΕΠΙΜΕΛΗΤΗΡΙΟΥ ΕΥΒΟΙΑΣ 

Έχοντας υπόψη: 

α. Το άρθρο 69 παρ. 7 του ν. 4497/2017 (ΦΕΚ 171/ 
13-11-2017/τ.Α'). 

β. Το γεγονός ότι από την πράξη αυτή δεν προκαλείται 
δαπάνη σε βάρος του κρατικού προϋπολογισμού, επειδή 
το Επιμελητήριο είναι αυτοδύναμος οικονομικά Οργα¬ 
νισμός και δεν επιβαρύνει τον κρατικό προϋπολογισμό 
αποφασίζει, κατά τις συνεδριάσεις του στις 28/2/2018 
και 21/3/2018, την μεταβίβαση των παρακάτω αρμοδι¬ 
οτήτων του στη Διοικητική επιτροπή: 

1. Υποβολή, σύμφωνα με τις «θέσεις» του Διοικητι¬ 
κού Συμβουλίου, εισηγήσεων προς την Πολιτεία συμ¬ 
βουλευτικού ή γνωμοδοτικού χαρακτήρα για θέματα 
πρωτογενούς παραγωγής και μεταποίησης, εμπορικών 
δραστηριοτήτων και υπηρεσιών ή γενικά γιατην Εθνική 
Οικονομία (άρθρο 65 παρ. 2 εδ. α’ του ν. 4497/2017). 

2. Υπόδειξη εκπροσώπων του Επιμελητηρίου για να 
συμμετέχουν σε επιτροπές και όργανα σχεδιασμού έργων 
υποδομής καθώς και μέριμνας για ανάπτυξη της επιχειρη¬ 
ματικότητας, της μεταποίησης, των υπηρεσιών, με έμφα¬ 
ση στις εξαγωγές καθώς και γενικά μέριμνα για αύξηση 
της παραγωγικότητας των μελών του Επιμελητηρίου. 

3. Διεξαγωγή σεμιναρίων, οργάνωση συνεδρίων, συμ¬ 
μετοχή σε αντίστοιχα σεμινάρια ή συνέδρια εσωτερικού 
ή εξωτερικού σε συνεργασία με αντίστοιχους φορείς και 
αναγνωρισμένα ινστιτούτα. 

4. Έκδοση εντύπων, περιοδικών, βιβλίων καθώς και 
επιχορήγηση τέτοιων εκδόσεων, επιχειρηματικού και 
αναπτυξιακού κυρίως περιεχομένου και μέριμνα για 
αντίστοιχες ηλεκτρονικές εκδόσεις. 

5. Επιχορήγηση πρωτοβουλιών που συμβάλλουν 
στην οικονομική ανάπτυξη της Περιφέρειας του Επι¬ 
μελητηρίου ή γενικότερα της εθνικής οικονομίας κα¬ 
θώς και απονομή βραβείων ή τιμητικών διακρίσεων 
για διακεκριμένες επιχειρηματικές δραστηριότητες 
εντός των ορίων του εγκεκριμένου προϋπολογισμού 
και μέχρι το 5% των ετήσιων τακτικών εσόδων του 
Επιμελητηρίου. 

6. Συμβολή στην αντιμετώπιση καταστάσεων ανάγκης 
ιδίως φυσικών καταστροφών, οι οποίες πλήττουν την 
χωρική ενότητα αρμοδιότητάςτου, όμορης περιοχής ή 
την επικράτεια στο σύνολό της. 

7. Ανάθεση με σύννομες διαδικασίες σύναψης και 
εκτέλεσης όλων των συμβάσεων προμήθειας αγαθών, 
γενικών υπηρεσιών και απευθείας εκπόνησης μελετών 
και εκτέλεση έργων του Επιμελητηρίου Εύβοιας μέχρι 
του ποσού των 12.000 € πλέον του αναλογούντος ΦΠΑ. 
Ειδικά για την υλοποίηση των προγραμμάτων Ει·35ΐτιυ5+ 
το ποσό της ανάθεσης θα ανέρχεται μέχρι είκοσι χιλιάδες 
(20.000) ευρώ, πλέον του αναλογούντος ΦΠΑ. 

8. Υλοποίηση δράσεων επικοινωνίας-ενημέρωσης με¬ 
λών, εντός του χρηματικού ορίου του νόμου (άρθρο 65 
παρ. 30 ν. 4497/2017). 

9. Άσκηση κάθε άλλης δραστηριότητας που αποδε¬ 
δειγμένα συμβάλλει στην εξυπηρέτηση των σκοπών 
του Επιμελητηρίου, επείγοντος χαρακτήρα, που δεν επι¬ 
δέχεται αναβολής, εντός των ορίων του εγκεκριμένου 
προϋπολογισμού του Επιμελητηρίου Εύβοιας, εκτός της 
έγκρισης οικονομικών καταστάσεων, σύστασης εταιρει¬ 
ών και πρόσληψης προσωπικού. 


Η μεταβίβαση των αρμοδιοτήτων ισχύει μέχρι την 
ανάκλησή της ή κατ' ανώτατο όριο μέχρι τη λήξη της 
θητείας του Διοικητικού Συμβουλίου. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Απριλίου 2018 

Η Πρόεδρος 

ΠΑΡΑΣΚΕΥΗ ΑΓΙΟΣΤΡΑΤΙΤΗ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















